ทุนไหลออกกดบาทยวบ
ผู้สื่อข่าวรายงานว่า ธนาคารแห่งประเทศไทย (ธปท.) รายงานการเคลื่อนย้ายของเงินทุนล่าสุดสิ้นปีที่ผ่านมา พบว่าดุลเงินทุนเคลื่อนย้าย ณ สิ้นปี 58 เป็นการไหลออกของเงินทุนทั้งจากนักลงทุนต่างประเทศที่ทยอยนำเงินที่เคยลงทุนออกไปจากประเทศ และจากการออกไปลงทุนในต่างประเทศเพิ่มขึ้นของนักลงทุนไทย ส่งผลให้ค่าเงินบาทอ่อนค่าต่อเนื่อง โดยสิ้นปีมีเงินไหลออกสุทธิทั้งสิ้น 18,788 ล้านเหรียญสหรัฐฯ หรือ 676,368 ล้านบาท (ค่าเงินบาท ณ สิ้นปี 2558 ที่ 36 บาทต่อดอลลาร์สหรัฐฯ),โดยเป็นการไหลออกของเงินทุนสุทธิจากฝั่งนักลงทุนไทยไปลงทุนในกิจการ หุ้น และตราสารหนี้ในต่างประเทศ 5,574 ล้านเหรียญฯ หรือ 200,664 ล้านบาท โดยเป็นการลงทุนในกิจการ และโรงงานในต่างประเทศของนักธุรกิจไทย 8,615 ล้านเหรียญฯ และเป็นการออกไปลงทุนในหุ้นและตราสารหนี้ของนักลงทุนไทยทั้งสิ้น 6,995 ล้านเหรียญฯ เป็นการไปลงทุนในหุ้น 3,949 ล้านเหรียญฯ และเป็นการไปลงทุนในตราสารหนี้ทั้งสิ้น 3,046 ล้านเหรียญฯ,ขณะที่การไหลออกสุทธิของเงินทุนของนักลงทุนต่างประเทศ 13,214 ล้านเหรียญฯ หรือ 515,346 ล้านบาท โดยส่วนใหญ่เป็นการลดการลงทุนในตลาดหุ้นและตลาดตราสารหนี้ของไทยสูงที่สุด 10,746 ล้านเหรียญฯ โดยเป็นการลดการลงทุนในตราสารทุนทั้งสิ้น 6,465 ล้านเหรียญฯ และเป็นการลดลงของการลงทุนในตราสารหนี้ 4,281 ล้านเหรียญฯ อย่างไรก็ตาม การลงทุนโดยตรงในกิจการในภาคเศรษฐกิจจริงของไทย หรือเอฟดีไอของนักลงทุนต่างชาติ ณ สิ้นปี 58 ยังเป็นการไหลเข้าของเงินทุนสุทธิ 5,271 ล้านเหรียญฯ.
ผู้สื่อข่าวรายงานว่า ธนาคารแห่งประเทศไทย (ธปท.)รายงานการเคลื่อนย้ายของเงินทุนล่าสุดสิ้นปีที่ผ่านมา พบว่าดุลเงินทุนเคลื่อนย้าย ณ สิ้นปี 58 เป็นการไหลออกของเงินทุนทั้งจากนักลงทุนต่างประเทศที่ทยอยนำเงินที่เคยลงทุนออกไปจากประเทศ
ธนาคารแห่งประเทศไทย,เคลื่อนย้ายย้ายเงินทุน,เงินทุน,นักลงทุนต่างประเทศ,การไหลออกของเงินทุน,หุ้น,ตราสารหนี้,นักลงทุน,ข่าว,ไทยรัฐออนไลน์,ข่าวเศรษฐกิจ